**Referat fra årsmøte i Steinkjer Friidrettsklubb**

Mandag 20. mars 2017 kl. 19.00, fysikkrommet på Steinkjer videregående skole

**Tilstede:** Jannike Strugstad, Hans Foosnæs, Trond Hermanstad, Toril Nyborg, Robert Hårberg, Heidi Dale, Jorunn Grande

**Sak 1 Åpning**

Jannike ønsket velkommen til årsmøtet.

**Sak 2 Konstituering - valg av ordstyrer og referent, samt to medlemmer til å underskrive protokoll**

Styret foreslo Jannike som ordstyrer, Heidi som referent og Robert og Jorunn til å underskrive protokoll.

Vedtak: Ordstyrer og referent ble enstemmig valgt. Det samme ble medlemmene som skal skrive under protokoll.

**Sak 3 Godkjenning av innkalling og saksliste**

Styret ved Jannike fremla forslag om at innkallingen ble godkjent. Det var informert på hjemmesiden 4 uker før årsmøtet. Saksliste og årsmelding var også lagt ut.

Vedtak: Årsmøtet godkjente innkallingen og sakslisten.

**Sak 4 Årsberetning**

Styret fremla idrettslagets årsberetning for godkjenning av årsmøtet.

Jannike refererte litt fra styrets arbeid samt om medlemstallet. Trond orienterte om den økonomiske situasjonen – det er gjort en liten endring under økonomiavsnittet i forhold til den som hittil er skrevet i årsmeldingen.

Toril refererte fra sportslig. Det er beskrevet en del om deltakelse i stafetter, større mesterskap og langdistanseløp*.* Det er tatt med en del lagbilder for å få med flest mulig. Hans forsøker å finne mer stoff om veteraner slik at det kommer med i årsmeldingen.

Jannike refererte fra barn og unge. De har arrangert terrengløp og deltatt på stafetter i tillegg til treningene. De har hatt 1 styremøte, resten har gått pr telefon. Medlemmene/trenerne har vært med i mange år.

Petter refererte fra arrangement. Trond, Tove, Petter har utgjort arrangementskomiteen. Det er arrangert 8 stevner, over 1000 deltakere tilsammen. Det er mange funksjonærer som går igjen år etter år. Det er ønskelig å fornye litt for å unngå slitasje. Få med flere foreldre fra de minste. På stevner foreslås det å gjøre unna øvelser for de minste først slik at de slipper å være der så lenge. Det trengs forbundsdommere i klubben. Dommerkurs kan arrangeres for de eldste utøverne/ funksjonærer. Tilbud om lønn for å være dommer vil gjøre jobben mer attraktiv. Det skal sjekkes hva andre klubber/ kretser gjør med dette.

Robert refererte fra marked. Det tok litt tid å komme ordentlig i gang da det ikke var så mye skriftlige rutiner å støtte seg på, og medlemmene i marked var nye. De kjemper om sponsorer med andre idretter, og synes det føles litt tungt. Reklameveggen i hallen gir 20-40 000 i inntekt. Det foreslås at vi skal prøve å skaffe egne sponsorer til arrangement/ stevner, da får de egne bannere i stedet for å være fast på sponsorveggen.

Hans refererte fra funksjonshemmede. I november 2016 ble klubben nominert til Norges idrettsforbunds inkluderingspris og fikk dermed delta på Idrettsgallaen på Hamar i januar 2017. Steinkjer Friidrettsklubb gikk ikke til topps, men fikk likevel med seg 10 000,- kr. Aktiviteter i løpet av året har vært racerunning og supertrening med god deltakelse på begge deler. Deltakerne på racerunning og supertrening har til sammen vært med på 5 friidrettsstevner arrangert av klubben. Til sommeren deltar nok en gang 4-5 medlemmer på tur til Danmark. Turen har et budsjett på ca 100 000,-

Vedtak: Årsmøtet godkjente årsberetningen med de bemerkninger som framkom.

**Sak 5 Handlingsplan**

 Visjon:

 Steinkjer Friidrettsklubb skal være en inkluderende arena, et godt sted å være. Være en ledende, attraktiv og aktiv friidrettsklubb i Midt-Norge. Et naturlig klubbvalg for utøvere som ønsker å satse friidrett. Vi skal oppleve at våre aktiviteter betyr noe for alle.

Handlingsplanen er blitt til etter 2 medlemsmøter i samarbeid med Henrik Carstens som har vært i klubben pga at SFIK er en satsningsklubb,

Man har definert mål, tiltak, når skal det gjennomføres og hvem som er ansvarlig. Dette er utarbeidet for klubben som helhet. I tillegg har arrangement sin egen handlingsplan.

Det er viktig å presisere i handlingsplanen samarbeidet med Steinkjer VGS i fht trenere og utøvere. Man må få til faste treffpunkt/ samarbeidsmøter

I arrangement sin egen handlingsplan, har man satt opp mere konkrete mål med hvert arrangement. Man vil forsøke å få egne stevnesponsorer slik at vi kan få høyere premier for elite/ seniorer, og dermed bli mer attraktiv som arrangør.

Vedtak: Årsmøtet godkjente handlingsplanen med de bemerkninger som framkom.

**Sak 6 Regnskap 2016**

Trond framla idrettslagets regnskap i revidert stand for godkjenning for årsmøtet

En del store sponsorer ble ikke videreført i 2016, derfor ble resultatet 30000,-kr i regnskapet mot 100000,-kr i budsjett. Klubben har fått mye tilskudd for flyktninge-/ asylprosjekt, derfor kom det inn mye mer enn budsjettert på tilskudd. Det kom forslag om å presisere bedre i årsmeldinga at det opereres med to budsjett. Det totale for hele klubben og et for sportslig utøvelse. Styret har hovedsakelig med budsjettet for sportslig å gjøre. Balanse bør være med i framlegg på årsmøtet. I 2016 ble det et underskudd på ca 64 000 for sportslig. Årsaken er en del etterslep på regninger, blant annet betaling for overnatting på stevner som skulle vært ført på 2015. Dette skyldes sen purring fra kretsen på den regninga.

Man ønsker å vurdere føring av regnskap med noter. Styret kan evt vedta dette på neste styremøte.

Revisor Hans Tronstad har godkjent regnskapet.

Vedtak: Årsmøtet godkjente regnskapet.

**Sak 7 Budsjett 2017**

Trond framla forslag til budsjett for vedtak av årsmøtet. Det er budsjettert med et lite underskudd ca 50 000,-kr, bl.a. fordi det ikke skal være noe større stevne i år.

Det er gjort noen justeringer bl.a på egenandeler. Klubben betaler overnatting, utøverne bestiller reise selv. Man håper å spare 20 000 på regnskapshonorar da klubben tenker å gjøre mer selv i fht regnskap.

Forslag: øke posten på utgifter til premier, med tilsvarende økning på sponsorer

 Vedtak: Årsmøtet vedtok styrets forslag til budsjett

**Sak 8 Valg**

**Hovedstyre:**

**Valg av leder:** Jannike Strugstad 1 år

**Valg av nestleder:** Trond Hermanstad 1 år

**Sekretær:** Liv Karin Olsen Flak 2 år

**Sportslig utvalg:** Toril L. Nyborg 1 år

**Ansvarlig funksjonshemmede:** Eygunn Bardal 2 år

**Arrangement:** Petter Spolen 1 år

**Marked:** Robert Hårberg 1 år

**Aktives representant:**  1 år

**Sportslig utvalg:**

**Leder:** Toril L. Nyborg 2 år

**Medlemmer:** Henrik Sandstad

 Eirik Røe

 Jorunn Grande

 Liv Karin Olsen Flak

 Jarle Kirkeberg

**Barn og ungdom:**

**Medlem:** Kjellrun Wist Moen 2 år

 Gisle Almlid-Larsen 2 år

 Hilde Floberghagen 2 år

**Arrangement:**

**Leder:** Petter Spolen 1 år

**Medlem:** Tove Damås 2 år

 Trond Hermanstad 1 år

 Robert Hårberg 2 år

**Marked:**

**Leder:** Robert Hårberg 1 år

**Medlem:** Lars Erik Susegg 2 år

 Sverre Luktvasslimo 1 år

**Idrettsmerke:**

**Leder:** Trond Gystad 1 år

**Medlem:** Kolbein Storvoll 1 år

 Ingvard Sandsund 1 år

**Regnskapsfører:** Toril Kolsing

**Valgkomite:** Hans Foosnæs 1 år

 Heidi Dale 1 år

 + medlemmer i barn og ungdom

Vedtak: Årsmøtet vedtok enstemmig valgkomiteens forslag til styre for Steinkjer Friidrettsklubb.

**Valg av representanter til møter i andre organisasjonsledd der idrettslaget har representasjonsrett**

Forslag om at styret får fullmakt til å utnevne representanter til møter der Steinkjer Friidrettsklubb ønsker å delta.

Vedtak: Årsmøtet gir styret fullmakt til å oppnevne representanter i møter der idrettslaget har representasjonsrett.